stanford-oval/wikipedia huggingface dataset:
רגימנט יורקשייר המלכותי
התפתחות הרגימנט

| 0 | 1 | 2 | 3 |
| --- | --- | --- | --- |
תרשים התפתחות הרגימנט
| רגימנט יורקשייר המלכותי | רגימנט יורקשייר של הנסיך מוויילס | רגימנט מערב יורקשייר הרגלי ה-14 (של נסיך ויילס) |  |
| רגימנט יורקשייר המלכותי | רגימנט יורקשייר של הנסיך מוויילס | רגימנט מזרח יורקשייר הרגלי ה-15 (של הדורכס מיורק) |  |
| רגימנט יורקשייר המלכותי | ההוורדים הירוק (רגימנט יורקשייר של אלכסנדרה נסיכת ויילס) | ההוורדים הירוק (רגימנט יורקשייר של אלכסנדרה נסיכת ויילס) |  |
| רגימנט יורקשייר המלכותי | רגימנט הדוכס מוולינגטון (מערב רידינג) | רגימנט מערב רידינג הרגלי ה-33 |  |
| רגימנט יורקשייר המלכותי | רגימנט הדוכס מוולינגטון (מערב רידינג) | הרגימנט הרגלי ה-76 |  |
מסורת ומורשת

חופש העיר: ב-3 באוגוסט 2009 הוענק לרגימנט "חופש העיר" (Freedom of the Borough) בעיר רותרהם שבדרום יורקשייר. התואר "חופש העיר" מאפשר לרגימנט לצעוד הרחובות העיר עם דגלי הרגימנט מונפים, תזמורת מנגנת ונשקים עם כידונים. מלבד רותרהם, לרגימנט מספר ערים ועיירות בהם יש לו "חופש העיר" שהוא ירש מהרגימנטים הקודמים שסופחו לתוכו, בהם אף עיירה בצפון צרפת.
סמל הרגימנט: סמל הרגימנט מורכב מוורד לבן שהגיע מ-'רגימנט יורקשייר של נסיך ויילס', האריה האוחז דגל שהגיע מ-'רגימנט הדוכס מוולינגטון' ורקע ירוק ('ירוק ברונשוויג') שהגיע מ-'ההוורדים הירוק'.
חיות מחמד רגימנטליות: לגדוד הראשון (יורקשייר של נסיך ויילס) ישנם שני חמוסים המוגדרים חיות מחמד, כלומר שלא כמו קמע יחידתי הם לא נחשבים 'חיילים' ברגימנט ואין להם דרגה. שני החמוסים נקראים "קוויבק" ו-"אימפל".
מסורת ומורשת > תוארי קרב ודגלי הרגימנט

לרגימנט ישנם 280 תוארי קרב אשר רובם המכריע הורשו מהרגימנטים הקודמים אשר מרכיבים אותו. תואר הקרב הקדום ביותר הוא "נמור" אשר ניתן עבור לחימה במצור על נמור משנת 1695, תואר הקרב העדכני ביותר הוא "עיראק" הניתן על הלחימה במלחמת עיראק בשנת 2003. מתוך כל אלו הותר לרגימנט להציג על דגלי היחידה שלו 43 תוארי קרב משתי מלחמות העולם על "צבעי המלכה" ו-46 תוארי קרב ממערכות אחרות על "צבעי הרגימנט".
חיילי רגימנט יורקשייר וכל הרגימנטים שסופחו לתוכו, עוטרו לאורך השנים ב-38 צלבי ויקטוריה - עיטור הגבורה הגבוה ביותר בבריטניה. אחד ממעוטרי הצלב, הנרי טנדי ששירת ברג' הדוכס מוולינגטון, נחשב לטוראי המעוטר ביותר במלחמת העולם הראשונה.
הערות שוליים

↑  מעבר לצבע המדים בצבא הבריטי שהיה לרוב אדום באופן היסטורי, יחידות שונות הובחנו על ידי צבעי הפייסינג שלהם, כלומר הצבע על הצווארון וקצה השרוול במדיהם. נוהג זה הצטמצם עם השנים וכיום רק רגימנטים מלכותיים מובחנים עם פייסינג בצבע כחול מלכותי וזאת רק על המדים הייצוגיים שלהם.
| 0 | 1 | 2 |
| --- | --- | --- |
| הקודם: הרגימנט האנגליאני המלכותי | סדר בכירות בחיל הרגלים  מקום 11 | הבא: הרגימנט המרסיאני |
שחקנים במדי 'הרגימנט ה-33 (הדוכס מוולינגטון)' מתקופת המלחמות הנפוליאוניות.
חיילי הגדוד הראשון של רגימנט הדוכס מוולינגטון נכנסים לרומא, יוני 1944.
חיילי הגדוד ה-1 של 'רגימנט הדוכס מוולינגטון' במהלך מלחמת קוריאה.
חיילי הגדוד ה-3 (הדוכס מוולינגטון) עם דגלי הגדוד בעיירה רותרהם, 2009.
רון לואיס

| --- | --- |
אין תמונה חופשית
 לידה:  27 ביולי 1984 (בן 40) ארצות הברית
 עמדה:  קלעי
 גובה:  1.93 מטר
 מכללה:  אוניברסיטת המדינה של אוהיו
 קבוצות כשחקן
 2007–2008   2008–2009   2009–2010   2010-2011   2011–2012   2012 - 2013  2013 - 2014  2014 - 2015   2015 - 2016   2016 - 2017:  ספוטר לובן  עירוני נהריה  נימבורק   דקסיה מונס-אנו   הפועל חולון   אנטליה  ניו באסקט ברינדיזי  PMS טורינו  רואן מטרופול בסקט   פו אורטז
 
רון לואיס (באנגלית: Ron Lewis; נולד ב-27 ביולי 1984) הוא כדורסלן אמריקאי המשחק ברואן מטרופול בסקט מליגת העל הצרפתית בכדורסל. לואיס משחק בעמדת הקלעי ומתנשא לגובה של 1.93 מטר.
קריירה > קריירת מכללות

לואיס סיים את קריירת המכללות שלו עם 1,560 נקודות, 497 ריבאונדים, 248 אסיסטים ונחשב לקלע שלוש מעולה. משחק השיא שלו בקריירת המכללות היה מול אוניברסיטת קרוליינה הצפונית ב-2006 שבו הוא קלע 30 נקודות. למרות זאת לואיס לא הצליח לסייע לקבוצתו לעבור את הסיבוב השני בטורניר ה-NCAA.
קריירה > קריירה מקצוענית

לואיס נרשם לדראפט 2007 אך לא נבחר ולכן יצא לאירופה וחתם בספוטר לובן מהליגה הבלגית בה קלע 17.8 נקודות בממוצע למשחק וסיים את העונה במקום השלישי בדירוג קלעי הליגה. ביולי 2008 חתם לואיס בקבוצת עירוני נהריה מליגת העל הישראלית. לואיס היה השחקן המצטיין בנהריה, ונתן משחק שיא במשחק הפלייאוף הביתי של נהריה מול הפועל ירושלים כאשר קלע לא פחות מ-39 נקודות. הוא עזב את נהריה לאחר שהקבוצה עמדה בפני פירוק וחתם בנימבורק הצ'כית, שאותה הדריך צוות האימון הישראלי בראשות המאמן מולי קצורין ועוזרו ננו גינזבורג.
ב-19 באוגוסט 2011 לואיס חזר ארצה וחתם בהפועל חולון.
ב-9 ביולי 2012 עזב לואיס את ישראל בשנית, כשחתם בשורות אנטליה הטורקית.
הערות שוליים

↑  רון פלדהיים, רון לואיס חתם בעירוני נהריה, באתר nrg‏, 9 ביולי 2008
↑  אור שקדי‏, טימי באוורס סיכם בקאזרטה, באתר וואלה, 31 ביולי 2009
↑  אור שקדי‏, הפועל חולון החתימה את רון לואיס, באתר וואלה, 19 באוגוסט 2011
↑  רועי גלדסטון, ‏עוזב רשמית: רון לואיס סיכם את תנאיו באנטליה מטורקיה, באתר ערוץ הספורט, 9 ביולי 2012
רז מאיר

רז מאיר (נולד ב-30 בנובמבר 1996) הוא כדורגלן ישראלי המשחק בעמדת המגן הימני והקשר במכבי נתניה.
קריירת מועדונים

מאיר התחיל לשחק כדורגל במחלקת הנוער של הפועל ראשון לציון, וב-25 באוקטובר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 0–3 להפועל קטמון ירושלים. בינואר 2014 הצטרף למחלקת הנוער של מכבי חיפה. בסיום העונה זכה עם קבוצת הנוער בדאבל, ובנוסף הבקיע את השער השלישי בגמר גביע המדינה לנוער בניצחון 4–0 נגד הפועל חיפה באצטדיון קריית אליעזר. ב-17 במאי 2014 ערך את הופעת הבכורה שלו בליגת העל, כשנכנס כמחליף בתיקו 1-1 נגד הפועל באר שבע במחזור האחרון של עונת 2013/2014, ובעונה שלאחר מכן המשיך לשחק בקבוצת הנוער.
בקיץ 2015 הושאל לבני יהודה תל אביב. ב-8 באוגוסט 2015 ערך את הופעת הבכורה שלו בקבוצה, כאשר נכנס כמחליף וכבש את השער השני בניצחון 2–0 על הפועל תל אביב במסגרת גביע הטוטו. בשמינית גמר גביע המדינה כבש את שער הניצחון מול מ.ס. אשדוד, ובליגה ערך 21 הופעות עד תום עונת 2015/2016.
ב-19 ביולי 2016 הושאל להפועל אשקלון, ושם הוסט לעמדת המגן הימני על ידי המאמן יובל נעים. הוא ערך 26 הופעות בעונת 2016/2017 וכבש שער אחד בניצחון 2–0 על הפועל רעננה, וסייע לקבוצה להישאר בליגת העל.
לקראת עונת 2017/2018 חזר לסגל מכבי חיפה, ועד תום העונה ערך 16 הופעות בליגה. תחת המאמן מרקו בלבול, אשר מונה למאמן הקבוצה בדצמבר 2018, זכה לדקות משחק רבות יותר, ובחלק מהן תופקד דווקא כמגן שמאלי.
בעונת 2020/21 רשם 27 הופעות שבהן כבש שער אחד. בסיום העונה זכתה חיפה באליפות המדינה לראשונה מזה עשור, והיה זה התואר הראשון של מאיר בקריירה.
לקראת עונת 2021/22 האריך את חוזהו במכבי חיפה עד 2024. בעונת 2021/22 רשם 40 הופעות בכל המסגרות, 19 מתוכן הן הופעות בליגה. במהלך העונה, זכתה מכבי חיפה באלוף האלופים, גביע הטוטו ובסיום העונה באליפות שנייה ברציפות. כמו כן, במהלך העונה סבל מפציעה במפרק האגן ועבר ניתוח, בעקבות זאת הוא סיים את העונה מוקדם ולא שותף במשחקי הפלייאוף העליון.
בעונת 2022/23 רשם 15 הופעות, שבהן בישל שער אחד. בסיום העונה זכתה קבוצתו באליפות שלישית ברציפות.
ב-27 ביוני 2023 חתם בוואלבייק מליגת העל ההולנדית. הוא ערך הופעת בכורה ב-12 באוגוסט בהפסד 1–3 להירנפיין. ב-19 בינואר 2024 חזר לישראל וחתם  בהפועל תל אביב. וירד ליגה
ב-8 ביולי 2024 חתם לעונה במכבי נתניה.
נבחרות ישראל

מאיר שיחק מאז נבחרות הנערים עד גיל 17, בנבחרות הנוער, ובנבחרת הצעירה של ישראל עד גיל 21.
תארים

אליפות: 2020/2021, 2021/2022, 2022/2023
אלוף האלופים: 2021
גביע הטוטו: 2021/2022
הערות שוליים

↑  נדב צרפתי, ‏הרכש החמישי: רז מאיר חתם לעונה באשקלון, באתר ONE‏, 19 ביולי 2016
↑  דורון בן דור, ‏מאיר צפוי לעבור ניתוח, ככל הנראה סיים את העונה, באתר ONE‏, 19 במרץ 2022
↑  דורון בן דור, ‏וואלוויק הודיעה רשמית על החתמתו של רז מאיר, באתר ONE‏, 27 ביוני 2023
↑  רענן ברנובסקי‏, רז מאיר חתם במכבי נתניה, אופטימיות מרכישת פרדי ורגאס, באתר וואלה, 8 ביולי 2024
רוזה מאנוס

| --- | --- |

 לידה:  20 באוגוסט 1881 אמסטרדם, הולנד 
 נרצחה:  28 באפריל 1943 (בגיל 61) ראוונסבריק, הרפובליקה הפדרלית של גרמניה 
 מדינה:  ממלכת ארצות השפלה 
 
רוזט סוזאנה "רוזה" מאנוס (בהולנדית: Rosette Susanna Manus;‏ 20 באוגוסט 1881 – 1942) הייתה פציפיסטית, סופרג'יסטית יהודייה הולנדית אשר נספתה בשואה.
ראשית חייה

רוזה מאנוס נולדה למשפחה אמידה, מרובת ילדים, הנרי פיליפ מאנוס, סוחר טבק, וסוטה ויטה ישראל, עקרת בית, באמסטרדם, הולנד.
זכות בחירה לנשים ופציפיזם

מאנוס הייתה פעילה בתנועת זכות הבחירה לנשים בשנת 1908 בקונגרס הברית הבינלאומית לבחירות לנשים (IWSA). שם היא פגשה את הסופרגיסטית ההולנדית אלטה יאקובס ואת הסופרגיסטית האמריקאית קארי צ'פמן קאט, שיהפכו לעמיתיה וחברותיה לחיים. קאט ומאנוס במיוחד פיתחו מערכת יחסים קרובה.
לאחר הקונגרס בשנת 1908 מונתה מאנוס למזכירת האגודה ההולנדית למען זכות הבחירה לנשים. בשנת 1913 ארגנה מאנוס יחד עם מיה בויסווין, את התערוכה "דה ווייב 1813–1913" על חייהן של נשים הולנדיות. בשנת 1915 מילאה מאנוס תפקיד גדול בארגון הקונגרס הבינלאומי לנשים בהאג. בעקבות זאת, מונתה למזכירה של הוועד הבינלאומי לנשים לשלום, שנודע לימים בשם ליגת נשים בינלאומית לשלום וחירות (WILPF).
מאנוס ליוותה את קארי צ'פמן קאט, אז נשיאת ברית זכות הבחירה הבינלאומית, בסיור עולמי מטעם הארגון בשנים 1922–1923.
בשנת 1935 הקימה יחד עם ג'ואנה נאבר ווילמיין ון דר חוט את הארכיונים הבינלאומיים לתנועת נשים (IAV), שנודע לימים כמרכז המידע הבינלאומי וארכיונים לתנועת הנשים וכיום ידוע כמכון אטריה לשוויון מגדרי והיסטוריה של נשים.
מאנוס מונתה לקצינת מסדר אורנג'-נסאו ב-22 באוגוסט 1936.
מותה

מאנוס נעצרה על ידי הגסטפו בין 10 באוגוסט ל-14 באוגוסט 1941 וגורשה לגרמניה. היא הועברה למחנה הריכוז רוונסברוק באוקטובר 1941. סביר להניח שהיא הומתה בגז בברנבורג בשנת 1942, אך יש מידע סותר סביב תאריך מותה.
הערות שוליים

↑  "Rosa Manus | Jewish Women's Archive". jwa.org. נבדק ב-5 ביוני 2016. {{cite web}}:  (עזרה)
1 2  Commire, Anne; Klezmer, Deborah; Stavenuiter, Monique (1 בינואר 1999). Women in world history: a biographical encyclopedia (באנגלית). Vol. 10. Waterford, CT: Yorkin Publications. p. 199. ISBN 078763736X. OCLC 41108563. {{cite book}}:  (עזרה)
↑  Rupp, Leila J (1 בינואר 1997). Worlds of women: the making of an international women's movement (באנגלית). Princeton, N.J.: Princeton University Press. pp. 190–191, 196–197. ISBN 0691016763. {{cite book}}:  (עזרה)
1 2 3  "Who was Rosa Manus?". Atria Institute on gender equality and women's history. 18 באפריל 2016. נבדק ב-5 ביוני 2016. {{cite web}}:  (עזרה)
↑  "Who was Rosa Manus?". Atria (באנגלית). 2016-04-18. נבדק ב-2019-08-25.
↑  "Image 42 of Carrie Chapman Catt Papers: General Correspondence, circa 1890-1947; Manus, Rosette Suzanne; 1939-1941". Library of Congress, Washington, D.C. 20540 USA. נבדק ב-2019-08-25.
↑  "International Women's News". בפברואר 1946. p. 50. {{cite news}}:  (עזרה)
| --- | --- |
בקרת זהויות :  NLI: 987007445597405171  BPN: 46544846  GND: 1078083681  ISNI: 0000 0000 3810 7111  LCCN: n99029676  NTA: 071703896  SUDOC: 200688405  VIAF: 33788799   WorldCat (עם VIAF): 33788799 
דיוקן של רוזה מאנוס משנות השלושים
רולף ארמסטרונג

| --- | --- |

 לידה:  21 באפריל 1889 ביי סיטי, ארצות הברית 
 פטירה:  22 בפברואר 1960 (בגיל 70) אואהו, ארצות הברית 
 מקום לימודים:  בית הספר לאמנות של מכון שיקגו 
 תחום יצירה:  נערות פין-אפ 
 
רולף ארמסטרונג (באנגלית: Rolf Armstrong; ‏  21 באפריל 1889 – 22 בפברואר 1960) היה אמן מסחרי אמריקאי, שהמתמחה בתיאורים זוהרים של נושאים נשיים. הוא ידוע בעיקר בזכות שערי המגזינים ולוחות שנה אמנותיים שיצר. ב-1960 כינה אותו הניו יורק טיימס "היוצר של נערת לוח השנה". הקריירה המסחרית שלו נמשכה מ-1912 עד 1960, רוב רובה של עבודתו המקורית נעשה בפסטל.
חיים אישיים

רולף ארמסטרונג נולד בשם ג'ון סקוט ארמסטרונג בעיר ביי סיטי, מישיגן. הוריו היו ריצ'רד והרייט (סקוט) ארמסטרונג. אביו היה הבעלים של חברת Boy-Line and Fire Boat, כולל ספינות כיבוי וספינות נוסעים באגמים הגדולים, כולל אחת ששירתה את התערוכה העולמית של שיקגו בשנת 1893. עקב קשיים כלכליים, המשפחה עזבה את ביי סיטי ב-1899 ועברה להתגורר בדטרויט, מישיגן.
לרולף היו שני אחים ואחות, כולם מבוגרים ממנו בעשרים שנה לפחות. לאחר מות אביו ב-1903, התגורר רולף במשך כשלוש שנים עם אחיו הבכור, ויליאם, בסיאטל, וושינגטון. שם הוא התקרב לבנו של ויליאם, רוברט ארמסטרונג, שלימים זכה לתהילה כשחקן קולנוע וטלוויזיה הידוע בעיקר בזכות תפקידו ב"קינג קונג" (1933). לאחיו של רולף, פול, הייתה גם קריירה קצרה אך מצליחה כמחזאי ניו יורקי (1907–1915).
לאחר שלמד בשיקגו וחי ועבד בניו יורק במשך מספר שנים, נישא רולף לקלייר לואיז פריסבי, סופרת עצמאית, ב-1919. לא היו להם ילדים. בסביבות 1930 הם עברו לבייסייד, קווינס, שם רולף תכנן ובנה בית במפרץ ליטל נק ביי. רולף למד לשוט בילדותו והחזיק שמונה סירות מפרש בנכס הזה. בין אלה הייתה קאנו מפרש מכוסה שתכנן למירוץ, וזכה בה פעמיים בגביע איגוד הקאנו האמריקאי (1932, 1934). בערך ב-1935 רולף ולואיז עזבו את בייסייד לדרום קליפורניה בניסיון להפיק תועלת מתעשיית הקולנוע. בשנת 1939 הם התגרשו, ולאחר מכן לואיז נישאה לרוברט ארמסטרונג.
בשנת 1939 עבר ארמסטרונג חזרה למנהטן, והתגורר במשך עשרים השנים הבאות במלון אמנים. בשנות ה-50 הוא נסע רבות, ביקר באירופה, בטהיטי והוואי. לאחר מספר נסיעות הוא פרש בטהיטי לצמיתות בסוף 1959. זמן קצר לאחר מעבר זה, הוא לקה בהתקף לב קל, ואחריו התקף קטלני ב-22 בפברואר 1960. בהתאם לרצונותיו, האפר שלו פוזר מתצפית על נואואנו פאלי. בשנת 1997, חברים ומעריצים ששרדו, הקימו סמן לקברו בחלקת משפחת ארמסטרונג בבית הקברות אלמווד, דטרויט, מישיגן.
חינוך

רולף נרשם לבית הספר לאמנות של שיקגו בשנת 1907 תחת השם ג'ק ארמסטרונג. אחד מארבעת שותפיו המקוריים לחדר היה תומאס הארט בנטון, הצייר וצייר הקיר הידוע. ארמסטרונג עבר לניו יורק מיד עם סיום לימודיו ב-1911 והתגורר זמן מה בארקייד לינקולן שם השתתף בשיעורים שערך רוברט אנרי בבית הספר לאמנות אנרי. בערך בזמן הזה הוא שינה את שמו לרולף.
ארמסטרונג נסע לפריז ב-1919 כדי ללמוד באקדמיה ז'וליאן, ובשנת 1921 הוא נסע למיניאפוליס כדי ללמוד הפקת לוחות שנה ב-Brown & Bigelow.
שערי מגזינים

עבודתו הידועה הראשונה של ארמסטרונג שפורסמה היא שער המגזין Judge מ-27 בינואר 1912, הידוע גם בשם "A Live Wire". במהלך העשור הזה הוא יצר לעצמו מוניטין של אמן שער, והפיק למעלה משישים שערים למגוון מגזינים. כולל Metropolitan, Puck, Every Week, American Magazine, ו-The Stewart Lever.
במהלך שנות ה-20 ארמסטרונג זכה להצלחה מסחרית ניכרת ביצירת סה"כ 65 דיוקנאות של שחקני מסך אילמים (כולם מלבד אישה אחת) עבור שערי ה-Photoplay, Screenland ומגזינים אחרים של מעריצי סרטים. בין הידועים יותר היו מרי פיקפורד, בבי דניאלס וגרטה גרבו. ככל שהפופולריות שלו גדלה, הוא היה נושא לסרטים ב-Photoplay וב-Screenland. עבודתו של ארמסטרונג עבור ה-Pitorial Review הייתה אחראית במידה רבה והמגזין הזה השיג תפוצה של יותר משני מיליון עד 1926. יצירות אחרות שפורסמו בשנות העשרים כוללות שער ל-Colier's (1926) ושני שערים ל-Sattery Evening Post (1923). בשנת 1925 התקשר ארמסטרונג עם ״הקולג' הומור״ שהושק, מגזין חודשי המיועד לסטודנטים גברים, והפיק 68 שערים במהלך העשור הבא.
כאשר צילום צבעוני הגיע לידי ביטוי, דרישה לאמנות כריכה מקורית התפתחה בשנות ה-30. תמונת השער הידועה האחרונה של ארמסטרונג היא College Humor, מרץ 1936. הרוב הגדול של שערי המגזין של ארמסטרונג מציגים את הראש בלבד, והמקורים הידועים הם יצירות קטנות יחסית (פחות מ-24 אינץ' בממד הגדול ביותר). ידועות בערך 200 תמונות מגזין בסך הכל.
אמנות לוח שנה

הלוח המוקדם ביותר הידוע המציג תמונה של ארמסטרונג הוא משנת 1915. במהלך שנות העשרים ותחילת השלושים הופיעו עבודות של ארמסטרונג בכמות גדולה.
לעיתים קרובות נעשה בלוחות שימוש חוזר או תמונות של שער מגזין. אחת התמונות הפופולריות ביותר הייתה Hello Everybody, במקור השער של מגזין במרץ 1929. שהציג גוף שלם בתמונת השער.
חריגים בולטים לפסטלים הקטנים שנעשו בדרך כלל על ידי ארמסטרונג בתקופה זו היו חמישה ציורי שמן בגודל מלא של הדמות הנשית בשם קלאופטרה, הקוסמת, לילות ערב, כרמן ושירת הודו. כולם פורסמו כאמנות לוח שנה, ולאחר שמעולם לא הופיעו כשערי מגזינים, נוצרו כמעט בוודאות למטרה זו.
תמונות לוח שנה הפכו לחלק גדול יותר מעבודתו של ארמסטרונג בתחילת שנות השלושים ומקור ההכנסה העיקרי שלו תוך שנים ספורות. ב-1927 ארמסטרונג היה אמן לוח השנה הנמכר ביותר ובשנת 1933 החתימה אותו חברת Thomas D. Murphy Calendar להפיק סדרה של ציורים עבור הקו שלהם. בסביבות 1939 הוא זכה בחוזה עסקי להפקה בלעדית עבור Brown & Bigelow, מפרסם היומנים הגדול ביותר באותה תקופה. במסגרת חוזה זה, שחודש במהלך שנות הארבעים והחמישים, הוא ייצר כשישה יצירות מקוריות בשנה.
רוב העבודות המאוחרות יותר של ארמסטרונג שהופקו עבור תעשיית לוחות השנה מתארות את הדמות כולה, נעשו בפסטל והיו בגודל בינוני (בערך 36 אינץ' בממד הגדול ביותר). ידועות כ-180 תמונות לוח שנה, לא כולל תמונות שער מעובדות.
גלריה

Woman's Home Companion, April 1916
Metropolitan, August 1918
Mae Murray, Photoplay, August 1918
Anna Q. Nilsson, Photoplay, November 1918
Anita Stewart, Photoplay, December 1918
Metropolitan, January 1919
Norma Talmadge, Photoplay, January 1920
Olive Thomas, Photoplay, February 1920
Alice Joyce, Photoplay, March 1920
Pearl White, Photoplay, April 1920
Clara Kimball Young, Photoplay, May 1920
הערות שוליים

↑  John Paul Driscoll, Martin Friedman, Charles Sheeler, Art Journal 36, 1976-09, עמ' 90–94 doi: 10.1080/00043249.1976.10793332
1 2  Dobson, Janet, & Wooldridge, Michael (2001). Pin-Up Dreams: The Glamour Art of Rolf Armstrong. New York, NY: Watson-Guptill Publications. pp. 6–7, 10, 19, 54, 74, 236.
↑  The Golden Age of American Illustration (באנגלית אמריקאית)
↑  Inc Screenland Magazine, Screenland (Nov 1929-Apr 1930), [New York, Affiliated Magazines, etc.], 1929
| --- | --- |
בקרת זהויות :  ISNI: 0000 0000 6707 2851  LCCN: no97074681  ULAN: 500116870  VIAF: 56221651   WorldCat (עם VIAF): 56221651 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רולף ארמסטרונג".
קמליה פוטק

קמליה אלינה פוטק (ברומנית: Camelia Alina Potec, נולדה ב-19 בפברואר 1982) היא שחיינית רומניה. היא אלופה אולימפית, בעלת שתי מדליות ארד מאליפות עולם ואלופת אירופה (בעלת 17 מדליות מהן 4 זהב, 3 כסף ו-10 ארד). היא השתתפה ב-3 אולימפיאדות, ב-5 אליפויות עולם וב-8 אליפויות אירופה.
ביוגרפיה

פוטק נולדה בבראילה.
באליפות אירופה בשחייה שנערכה בסביליה, ספרד בשנת 1997 זכתה פוטק במדליית ארד במשחה ל-200 מטר חופשי בתוצאה של 2:00.17 דקות, אחרי מישל סמית מאירלנד (1:59.93 דקות) ונדזצ'דה חמזובה מרוסיה (1:59.97 דקות). בנוסף, היא סיימה במקום תשיעי במשחה ל-400 מטר חופשי בתוצאה של 4:13.79 דקות ובמקום רביעי במשחה שליחות 4x200 מטר חופשי בתוצאה של 8:08.49 דקות.
באליפות העולם בשחיה שנערכה בפרת', אוסטרליה בשנת 1998 סיימה פוטק במקום 13 במשחה ל-200 מטר חופשי בתוצאה של 2:01.83 דקות, במקום 20 במשחה ל-400 מטר חופשי בתוצאה של 4:19.65 דקות ובמקום שביעי במשחה שליחות 4x200 מטר חופשי בתוצאה של 8:10.06 דקות.
ביוגרפיה > אלופת אירופה

באליפות אירופה בשחייה שנערכה באיסטנבול, טורקיה בשנת 1999 זכתה פוטק ב-2 מדליות זהב, במשחה ל-200 מטר חופשי בתוצאה של 1:58.79 דקות ובמשחה ל-400 מטר חופשי בתוצאה של 4:08.09 דקות ובמדליית ארד במשחה שליחות 4x200 מטר מעורב בתוצאה של 8:07.75 דקות.
באליפות אירופה בשחייה שנערכה בהלסינקי, פינלנד ביולי 2000 זכתה פוטק במדליית זהב במשחה שליחות 4x200 מטר חופשי בתוצאה של 8:03.17 דקות וב-3 מדליות ארד, במשחה ל-200 מטר חופשי בתוצאה של 2:00.32 דקות, במשחה ל-400 מטר חופשי בתוצאה של 4:11.76 דקות ובמשחה שליחות 4x100 מטר מעורב בתוצאה של 4:10.05 דקות. בנוסף, היא סיימה במקום רביעי במשחה שליחות 4x100 מטר חופשי בתוצאה של 3:46.45 דקות, 3 מאיות השנייה ממדליית ארד.
באולימפיאדת סידני (2000) סיימה פוטק במקום שביעי במשחה ל-200 מטר חופשי בתוצאה של 1:59.46 דקות, במקום 11 במשחה ל-400 מטר חופשי בתוצאה של 4:11.92 דקות, במקום רביעי במשחה שליחות 4x200 מטר חופשי בתוצאה של 8:01.63 דקות, כשחיינית ראשונה היא שחתה תוצאה של 1:59.10 דקות ובמקום 12 במשחה שליחות 4x100 מטר חופשי בתוצאה של 3:48.78 דקות.
באליפות העולם בשחיה שנערכה בפוקואוקה, יפן ביולי 2001 זכתה פוטק במדליית ארד במשחה ל-200 מטר חופשי בתוצאה של 1:58.85 דקות, אחרי ג'יאן רוני מאוסטרליה (1:58.57 דקות) ויו יאנג מסין (1:58.78 דקות). בנוסף, היא סיימה במקום שישי במשחה ל-400 מטר חופשי בתוצאה של 4:11.67 דקות, המנצחת במשחה זה הייתה יאנה קלוצ'קובה מאוקראינה (4:07.30 דקות), במקום עשירי במשחה ל-800 מטר חופשי בתוצאה של 8:41.35 דקות, במקום 11 במשחה שליחות 4x200 מטר חופשי בתוצאה של 8:20.56 דקות ובמקום 11 במשחה שליחות 4x100 מטר מעורב בתוצאה של 4:11.06 דקות.
באוניברסיאדה שנערכה בבייג'ינג סין באוגוסט אותה שנה זכתה פוטק בשתי מדליות זהב, במשחה ל-200 מטר חופשי בתוצאה של 1:59.45 דקות ובמשחה ל-400 מטר חופשי בתוצאה של 4:11.41 דקות.
באליפות אירופה בשחייה שנערכה בברלין, גרמניה בשנת 2002 זכתה פוטק במדליית כסף במשחה ל-200 מטר חופשי בתוצאה של 1:57.80 דקות ובמדליית ארד במשחה ל-400 מטר חופשי בתוצאה של 4:09.49 דקות. בנוסף, היא סיימה במקום עשירי במשחה ל-800 מטר חופשי בתוצאה של 8:40.22 דקות.
באליפות אירופה בשחייה שנערכה במדריד ספרד במאי 2004 זכתה פוטק במדליית זהב במשחה ל-200 מטר חופשי בתוצאה של 1:58.20 דקות, במדליית כסף במשחה ל-400 מטר חופשי בתוצאה של 4:09.31 דקות ובשתי מדליות ארד, במשחה ל-800 מטר חופשי בתוצאה של 8:37.56 דקות ובמשחה שליחות 4x200 מטר חופשי בתוצאה של 8:06.26 דקות.
ריקרדו מוטי
הערות שוליים

↑  מאתר חדשות רוסי, אוקטובר 2011
↑  האתר של ריקרדו מוטי
| --- | --- |
בקרת זהויות :  NLI: 987007424512305171  PLWABN: 9810619716905606  BIBSYS: 99039796  BNE: XX862705  BnF: cb13897829f (data)  CiNii: DA04098641  GND: 119165465  ICCU: RAVV089943  ISNI: 0000 0001 1082 9961  LCCN: n81023012  LNB: 000104160  MusicBrainz: eb458ad6-7070-47af-ad92-968ea0b9dce2  NDL: 00713680  NKC: mzk2004242226  NLA: 36123822  NLG: 281521  NLK: KAC201612009  NSK: 000069744  NTA: 070324581  SELIBR: 302274  SNAC: w6794rjw  SUDOC: 066989906  Trove: 1216058  VIAF: 110839517   WorldCat (עם VIAF): 110839517
רחל שלום

רחל שלום היא שחיינית פאראלימפית ישראלית.
במשחקים הפאראלימפיים תל אביב (1968) הייתה חברת המשלחת המייצגת את ישראל והתחרתה בשני משחים: במשחה 50 מטר בסגנון חופשי התחרתה בדרגת נכות Special Class, במשחה המוקדמות סיימה בתוצאה של 46.60 שניות והעפילה למשחה הגמר שבו סיימה בתוצאה של 46.50 שניות וזכתה במדליית הכסף עם דירוג במקום השני. במשחה 100 מטר בסגנון חופשי התחרתה במשחה בדירוג פתוח וסיימה בתוצאה של 1:47.50 עם דירוג במקום הרביעי.
בזמן האולימפיאדה שלום הייתה תושבת ירושלים.
הערות שוליים

↑  שיאים בהרמת משקולות ותחרויות החץ וקשת באולימפיאדת הנכים, דבר, 8 בנובמבר 1968
↑  חברת המעפיל זיכתה את ישראל במדלית זהב, על המשמר, 8 בנובמבר 1968
|  משלחת ישראל למשחקים הפאראלימפיים תל אביב (1968)  |
| --- | --- | --- |
|    אתלטיקה |  ישראל אבן-זהב •  נאורה אבן-זהב • אריה ביזם •  רות בוטון • יעקב בן-אריה • צבי בן-צבי •  אורה גולדשטיין •  יצחק גליצקי •  אמנון וייס • ראובן חברון • ברוך חגאי • יחזקאל בן-שדי •  מלכה חלפון • עוזי טסה • שרון ליבר • איילה מלחן •  בתיה משעני •  גאולה סירי • יוסי סעדון • משה פלד • דוד פרח •  צפורה רוזנבאום •  בתיה שוויקי • דני שחר • יוסף שרב •  שושנה שרעבי • אברהם תשובה |  |
|    חץ וקשת | ישראל אבן-זהב • נאורה אבן-זהב • משה פלד • אהרון קירשנר |  |
|    טניס שולחן |  מיקי אבלס •  מתי אנג'ל •  מיכל אסקפה • יצחק בדלי • שלמה בלן • דני בן-משה •  גבריאל גובי • גוטליב •  משה גמישידה • יוסף זינגר •  ברוך חגאי • יחזקאל בן-שדי • יוסף מוגלניצקי •  בתיה משעני • אהרון קירשנר •  אריה רובין • אהרון שאטל •  יוסף שרב |  |
|    כדורסל |  נבחרת ישראל בכדורסל (גברים) (ישראל אבן-זהב, אריה ביזם, יעקב בן-אריה, שמואל בן-זכאי, צבי בן-צבי, ישראל גלובוס, יצחק גליצקי, אריה גנץ, אמנון וייס, ברוך חגאי, צבי פוטשניק, אברהם קפטלוביץ', דני שחר, אברהם תשובה)    נבחרת ישראל בכדורסל (נשים) (נאורה אבן-זהב, מיכל אסקפה, רות בוטון ,מלכה חלפון, מלי מזין, איילה מלחן, בתיה משעני, גאולה סירי, צפורה רוזנבאום, בתיה שוויקי, שושנה שרעבי) |  |
|    סיף |  ששון אהרוני • נתי גורסקי • בלה ויינשטוק • שרון ליבר •  איילה מלחן • עזרא נבעה • יוסי סעדון •  שושנה שרעבי •  נבחרת ישראל בסיף (גברים) • נבחרת ישראל בסיף (נשים) |  |
|    שחייה | מיקי אבלס •  מתי אנג'ל • אריה ביזם •  יעקב בן-אריה •  אורה גולדשטיין • בלה ויינשטוק •  מלכה חלפון • עוזי טסה •  משה לוי • שרון ליבר •  מלי מזין • איילה מלחן • דוד פרח •  אברהם קפטלוביץ' • דוד קראוס •  אריה רובין • צפורה רוזנבאום • בתיה שוויקי •  רחל שלום •  משחה שליחים (אריה ביזם, משה לוי, אריה רובין) •  משחה שליחים (אורה גולדשטיין, מלכה חלפון וצפורה רוזנבאום) |  |
קמליה מרושתת

מטע של קמליה מרושתת בקונמינג, יונאן, הרפובליקה העממית של סין
קָמֶלּיה מְרוּשֶׁתֶת (שם מדעי: Camellia reticulata) היא מין צמח בסוג קמליה, שמקורו במחוזות סצ'ואן ויונאן בדרום מערב הרפובליקה העממית של סין. תחום התפוצה של אוכלוסיות הבר של מין זה מוגבל ליערות הררים מעורבים בדרום ובמרכז יונאן.
קמליה מרושתת היא הפרח המחוזי של יונאן. מקור האפיתט של השם המדעי ברשת העורקים של העלה.